Zbog tragično preminulih članova obitelji Niče iz mjesta Suhača kod Livna, općinski načelnik Luka Čelan donio je odluku o proglašavanju 3. studenoga Danom žalosti u livanjskoj općini.
Dan žalosti se obilježava obveznim isticanjem zastava na pola koplja na zgradi Općine Livno, javnih poduzeća i ustanova.
Medijske kuće na području Livna, kao i organizatori kulturno – umjetničkih i sportskih manifestacija dužni su prilagoditi svoje programske sadržaje Danu žalosti, navodi se u priopćenju iz Općine Livno.